**Protestfestivalen**, Christianssand Protestfestival ble etablert i 2000 av Svein Inge Olsen, Kai Erland.

Festivalen arrangeres i Kristiansand i månedsskiftet august/september.

Protestfestivalen består av debatter, konserter, performans, samtaler, film, litteratur og kunst på forskjellige arenaer i Kristiansand. Protestfestivalens inspiratorer er Triztan Vindtorn, Henrik Wergeland, Jens Bjørneboe, Kris Kristofferson og Erik Bye. I 2020 tok Protestfestvalen for første gang Rosa Parks og Elisabeth Hoff inn i gruppen av inspirasjonskilder.

I 2009 stilte 41 artister opp på et jubileumsalbum med tittelen *Fight Apathy,* hvor 36 av låtene var nyinnspilte. Blant artistene var Kris Kristofferson, Delbert McClinton, Åge Aleksandersen, Jan Eggum, Boygard, Anne Grete Preus, Haddy N’Jie, Tuva Syvertsen, Claudia Scott, Jonas Fjeld og Gry Jannicke Jarlum.

Lotteri- og stiftelsestilsynet reagerte i 2016 på Protestfestivalens lovstridige vedtekter om at Svein Inge Olsen og Kai Erland kunne være daglige ledere så lenge de selv ønsket, noe som førte til at hele styret trakk seg.

Erik Byes Minnepris deles ut på åpningsdagen. Prisen er delt ut til Åge Aleksandersen (2005), Hanne Sophie Greve (2006), Erling Borgen (2007) og Cindy Sheehan (2008), Mads Gilbert (2009), Erik Damman (2010), Johan Galtung (2011), Ada Sofie Austegaard (2012), Per Fugelli (2013), Dalai Lama og Amal Aden (2014), Bob Geldof (2015), Kris Kristofferson (2016), Jon Michelet (2017), Elisabeth Hoff (2018) og Liv Ullmann (2019). Protestfestivalen delte ut sin første og eneste hederspris i 2004 til Kjell Landmark.

Kontroverser
------------

Enken til Axel Jensen, Prathiba Jensen, vurderte «å be Protestfestivalen trekke sin manns navn fra markedsføringen av festivalen» og Jens Bjørneboes datter Therese Bjørneboe stilte også spørsmål med at festivalen brukte farens navn når faren selv var biseksuell og var opptatt av å bekjempe fordommer mot homofile. Tilsvarende protester kom også fra andcre hold.

Festivalen har blitt omtalt som «patriarkalsk og dypt kvinnediskriminerende»  Dets ledelse har også protestert gitt uttrykk for at kristne miljøer ikke tør uttale seg om den kjønnsnøytrale ekteskapsloven.

I 2021 avlyste Protestfestivalen opptredenen til Skeive Vekkelsen, som mente at det skyldtes homofobi, mens festivalen begrunnet det med at bandets opptreden ikke passet i et misjonshus, hvor det opprinnelig var booket.

Etter at lotteritilsynet åpnet sak mot Protestfestivalen i 2016 trakk styret i festivalen seg «på grunn av uenighet med festivalsjef Svein Inge Olsen.» Lotteri- og stiftelsestilsynet reagerte på Protestfestivalens vedtekter om at Svein Inge Olsen og Kai Erland kunne være daglige leder så lenge de selv ønsket.

Referanser
----------

1. ↑  Protestfestivalen, Svein Inge Olsen, skribent og leder av (12. desember 2021). «(+)Det er feigheten som holder liv i de fleste av oss». *fvn.no* **(norsk)**. Besøkt 17. desember 2021.
2. ↑  «Nå har vi fått nye inspiratorer». *klassekampen.no*. Besøkt 25. oktober 2021.
3. 1 2  Eikeland, Torgeir (22. oktober 2016). «(+)Daglig leder på livstid i Protestfestivalen». *fvn.no* **(norsk)**. Besøkt 21. oktober 2021.
4. ↑  Br, Av Åse; vold. ««Bytt Axel med Ole Hallesby»». *Klassekampen*. Besøkt 21. oktober 2021.
5. ↑  «(+)Protest mot Protestfestivalen». *fvn.no* **(norsk)**. 13. september 2020. Besøkt 25. oktober 2021.
6. ↑  «Protest mot Protestfestivalen: – Beskylder festivalen for å være patriarkalsk og dypt kvinnediskriminerende – Unikum». Arkivert fra originalen 27. oktober 2021. Besøkt 17. desember 2021.
7. ↑  Svozilik, Irene (28. mars 2008). «Etterlyser engasjement fra kristenfolket». *fvn.no* **(norsk)**. Besøkt 17. desember 2021.
8. ↑  Eikeland, Torgeir (8. september 2021). «(+)Ble booka til Protestfestivalen i mars. Nå er konserten trukket fra programmet.». *fvn.no* **(norsk)**. Besøkt 17. desember 2021.
9. ↑  Masvie, Andreas E. (22. september 2021). «(+) Ble Skeive Vekkelsen kansellert av Protestfestivalen?». *www.minervanett.no*. Besøkt 17. desember 2021.

Eksterne lenker
---------------

* Christiansand Protestfestival
* Nytt råd og nytt styre i Protestfestivalen